ନାବାଳିକାଙ୍କୁ ଗଣବଳାତ୍କାରଃ ୪ ଗିରଫ\nଭଞ୍ଜନଗର, ୧୬।୮ (ଡି.ଏନ.ଏ.)- ଗଞ୍ଜାମ ଜିଲା ବେଲଗୁଣ୍ଠା ଫାଣ୍ଡି ଅଞ୍ଚଳରେ ଜଣେ ନାବାଳିକାଙ୍\nନାବାଳିକାଙ୍କୁ ଗଣବଳାତ୍କାରଃ ୪ ଗିରଫ\t August 16th, 00:00 AM August 16th, 00:00 AM\nଭଞ୍ଜନଗର, ୧୬।୮ (ଡି.ଏନ.ଏ.)- ଗଞ୍ଜାମ ଜିଲା ବେଲଗୁଣ୍ଠା ଫାଣ୍ଡି ଅଞ୍ଚଳରେ ଜଣେ ନାବାଳିକାଙ୍କୁ ମଙ୍ଗଳବାର ଗଣବଳାତ୍କାର କରାଯାଇଛି। ଏଥିରେ ସମ୍ପୃକ୍ତ ଥିବା ଅଭିଯୋଗରେ ପୋଲିସ ୪ଜଣଙ୍କୁ ଗିରଫ କରିଛି। ସେମାନେ ହେଲେ ତପୁନ ବାରିକ, କୃଷ୍ଣ ବେହରା, ଶଙ୍କର ବିଶ୍ୱାଳ ଓ ଗୁରୁ ବେହେରା। ଏ ନେଇ ପୋଲିସ ୨୩୫/୧୭ରେ ଏକ ମାମଲା ରୁଜୁ କରିଛି। ବୁଧବାର ଅଭିଯୁକ୍ତ ଓ ନାବାଳିକାଙ୍କୁ ଡାକ୍ତରୀମାଇନା ପାଇଁ ଭଞ୍ଜନଗର ମେଡିକାଲ୍କୁ ପଠାଯାଇଛି। ମଙ୍ଗଳବାର ନାବାଳିକା ଜଣକ କଲେଜରେ ସ୍ବାଧୀନତା ଦିବସରେ ଯୋଗ ଦେଇ ଘରକୁ ସାଇକେଲରେ ଫେରୁଥିଲେ। ବାଟରେ ବୋଡା ନଦୀ ଆଡି ଦେଇ ଏକୁଟିଆ ଯାଉଥିବାବେଳେ ଅଭିଯୁକ୍ତମାନେ ତାଙ୍କୁ ଜୋର୍ଜବରଦସ୍ତ ଟେକି ନେଇ ଗଣବଳାତ୍କାର କରି ଫେରାର ହୋଇଯାଇଥିଲେ। ନାବାଳିକା ଜଣକ ଘରକୁ ଫେରି ଘଟଣା ସମ୍ପର୍କରେ କହିଥିଲେ। ପରେ ପରିବାର ଲୋକେ ଏ ନେଇ ଥାନାରେ ଅଭିଯୋଗ କରିଥିଲେ ବୋଲି ବେଲଗୁଣ୍ଠା ଫାଣ୍ଡି ଅଧିକାରୀ ସବ୍ୟସାଚୀ ମଲ୍ଲ କହିଛନ୍ତି।
